**HIRDETMÉNY**

**A KÖZTÁRSASÁGI ELNÖK KITŰZTE**

**AZ EURÓPAI PARLAMENT TAGJAINAK 2019. ÉVI VÁLASZTÁSÁT**

**A szavazás napja: 2019. MÁJUS 26.**

**A szavazás 6:00 órától 19:00 óráig tart.**

**Névjegyzék**

A névjegyzékben szereplő választópolgárok a névjegyzékbe történt felvételükről, valamint a szavazás helyéről és idejéről értesítőt kapnak. A névjegyzék a helyi választási irodában (polgármesteri hivatalban) tekinthető meg.

Az Európai Unió más tagállamának választópolgára - ha Magyarországon lakóhellyel rendelkezik - **2019. május 10-ig** kérheti névjegyzékbe vételét a helyi választási iroda vezetőjétől (jegyző).

**Ajánlás**

A választójoggal rendelkező választópolgár **2019. április 23-ig ajánlóíven** ajánlhat listát. A listaállításhoz legalább **20 000 választópolgár érvényes ajánlása** szükséges. Egy választópolgár több listát is ajánlhat.

**Szavazás**

**A magyarországi lakcímmel rendelkező választópolgár személyesen szavazhat** az értesítőn feltüntetett szavazóhelyiségben. A mozgásában korlátozott választópolgár mozgóurnát kérhet. A szavazás napján lakóhelyétől távol tartózkodó választópolgár **belföldön** az általa megjelölt településen átjelentkezéssel, **külföldön** Magyarország külképviseletein adhatja le szavazatát.

**Szavazni egy listára lehet.**

Részletes tájékoztatásért forduljon a polgármesteri hivatalban működő helyi választási irodához, vagy látogassa meg a [http://www.valasztas.hu/](http://www.valasztas.hu/ep2019)weboldalt.

**Nemzeti Választási Iroda**